b"\n_START_ARTICLE_\nHouse of Night-serien\n_START_PARAGRAPH_\nHouse of Night er en vampyr-basert fantasy-bokserie skrevet av den amerikanske prisbel\xc3\xb8nte forfatteren P.C. Cast og hennes datter Kristin Cast. _NEWLINE_Zoey Redbird er en helt vanlig jente, til hun plutselig en dag blir \xc2\xabmerket\xc2\xbb av en vampyrsporer, og det viser seg at hun begynner forvandlingen til en vampyr. For \xc3\xa5 overleve m\xc3\xa5 hun s\xc3\xa5 snart som mulig komme seg til vampyrskolen, House of Night. P\xc3\xa5 denne internatskolen skal hun v\xc3\xa6re til hun har gjennomg\xc3\xa5tt \xc2\xabforvandlingen\xc2\xbb og utviklet seg til en fullblods vampyr. Hvis ikke kroppen hennes motsetter seg forvandlingen \xe2\x80\x93 da vil hun d\xc3\xb8. Det er t\xc3\xb8ft \xc3\xa5 begynne et nytt liv, borte fra familie og venner. I tillegg oppdager Zoey etter hvert at hun har helt spesielle vampyrevner. _NEWLINE_Det er ikke lett \xc3\xa5 passe inn n\xc3\xa5r alle rundt deg vet at du er annerledes. Og selv om Zoey er vampyr, er hun fortsatt en ten\xc3\xa5ring, med all usikkerhet og motstridende f\xc3\xb8lelser det inneb\xc3\xa6rer. Hun m\xc3\xa5 fors\xc3\xb8ke \xc3\xa5 finne nye venner, kanskje en kjekk kj\xc3\xa6reste, og p\xc3\xa5 veien m\xc3\xb8ter hun mange utfordringer \xe2\x80\x93 og mye ondskap. Det er med andre ord duket for b\xc3\xa5de action, lidenskap og spenning i disse b\xc3\xb8kene._NEWLINE_Serien er publisert av St Martin's Press, og det er planlagt utgitt 12 b\xc3\xb8ker._NEWLINE_Serien har ligget p\xc3\xa5 New York Times bestselgerliste i m\xc3\xa5nedsvis, og har hittil solgt 6,7 millioner eksemplarer i USA pr. oktober 2010._NEWLINE_I Norge gis b\xc3\xb8kene ut av Cappelen Damm.\n_START_SECTION_\nMarked Nr. 1 - Merket\n_START_PARAGRAPH_\nI Marked (Merket) blir vi kjent med 16 \xc3\xa5r gamle Zoey Redbird som blir merket av sporeren. Zoey skj\xc3\xb8nner at hennes gamle liv er over og at hun m\xc3\xa5 forlate vennene, eks-kj\xc3\xa6resten og familien for \xc3\xa5 flytte inn p\xc3\xa5 House of Night, en vampyrskole hvor det eneste faget Zoey trenger \xc3\xa5 bekymre seg for, er Vampyr 101. Her skal hun v\xc3\xa6re i 4 \xc3\xa5r. Ulempen er selvsagt at hvis hun stryker, som vil si at kroppen avviser forvandlingen, s\xc3\xa5 vil hun d\xc3\xb8. Det eneste positive er at hun slipper \xc3\xa5 bo med moren og hennes nye over-religi\xc3\xb8se mann som hun giftet seg med for 3 \xc3\xa5r siden. Zoey f\xc3\xb8ler at hun mistet moren allerede da. Heldigvis har hun bestemor Redbird, som hjelper henne til trygghet.\n_START_SECTION_\nBetrayed Nr. 2 - Bedratt\n_START_PARAGRAPH_\nVampyrynglingen Zoey Redbird har funnet sin plass p\xc3\xa5 vampyrskolen, House of Night. Hun f\xc3\xb8ler seg hjemme, har f\xc3\xa5tt venner og er til og med blitt valgt som leder av M\xc3\xb8rkets D\xc3\xb8tre. Og best av alt, hun har f\xc3\xa5tt kj\xc3\xa6reste... Eller egentlig to._NEWLINE_S\xc3\xa5 skjer det utenkelige, to gutter blir drept og alle spor peker mot vampyrene p\xc3\xa5 House of Night. Zoey vet ikke lenger hvem hun kan stole p\xc3\xa5, og det g\xc3\xa5r opp for henne at hennes nye, unike evner ogs\xc3\xa5 er en trussel mot dem hun er mest glad i. Og da hun trenger sine venner som mest, sl\xc3\xa5r d\xc3\xb8den til igjen. Ikke bare det, men s\xc3\xa5 viser det seg at skolens rektor og Zoey's mentor Neferet (en yppersteprestinne) ikke er helt som hun skal v\xc3\xa6re.\n_START_SECTION_\nChosen Nr. 3 - Utvalgt\n_START_PARAGRAPH_\nM\xc3\xb8rke makter og blodt\xc3\xb8rst er i sving p\xc3\xa5 vampyrskolen House of Night, og vampyrynglingen Zoey Redbird havner midt oppi det. Bestevenninnen hennes, Stevie Rae, er ud\xc3\xb8d og kjemper for \xc3\xa5 holde fast p\xc3\xa5 sin menneskelighet. Zoey vet at hun m\xc3\xa5 hjelpe henne, og hun er ikke i tvil om at hun m\xc3\xa5 holde Stevie Rae hemmelig. For venner viser seg for \xc3\xa5 v\xc3\xa6re fiender og svorne fiender kan se ut som nyttige venner. Hvem kan holde p\xc3\xa5 en hemmelighet? Hvem kan hun stole p\xc3\xa5?_NEWLINE_Bland inn tre sjalu kj\xc3\xa6rester og en dose blodt\xc3\xb8rst, og det er klart at Zoey ikke f\xc3\xa5r noen vanlig juleferie. S\xc3\xa5 blir en vampyr funnet d\xc3\xb8d. Virkelig d\xc3\xb8d. Ogs\xc3\xa5 en til. Kan det v\xc3\xa6re Troens folk som st\xc3\xa5r bak? Men Zoey vet at hvordan ting ser ut, sjelden har noe med sannheten \xc3\xa5 gj\xc3\xb8re.\n_START_SECTION_\nUntamed Nr. 4 - Utemmet\n_START_PARAGRAPH_\nF\xc3\xb8r hadde hun tre kj\xc3\xa6rester og slet med \xc3\xa5 velge i mellom de. N\xc3\xa5 har hun ingen, og ingen venner. Heldigvis har hun ei nesten-venn (Afrodite), som hjelper henne med Stevie Rae's d\xc3\xb8d, eller ikke d\xc3\xb8d? Hun hjelper henne ogs\xc3\xa5 med de ekle \xc2\xabikke d\xc3\xb8de\xc2\xbb vampyrene i tunnelene._NEWLINE_Det er ogs\xc3\xa5 noe ondt som ligger luskende bak hushj\xc3\xb8rnet, og Zoey trenger all den styrken hun kan f\xc3\xa5, b\xc3\xa5de fra venner og seg selv for \xc3\xa5 stoppe det onde som snart skjer, slik Afrodite ser i dr\xc3\xb8mmene sine.\n_START_SECTION_\nHaunted Nr. 5 - Jaget\n_START_PARAGRAPH_\nOnde Kalona har st\xc3\xa5tt opp fra jorden hvor han har ligget i mange tusen \xc3\xa5r. Neferet har snudd ryggen til Nyx og g\xc3\xa5tt over til den m\xc3\xb8rke siden. House of night er ikke lenger et hjem for Zoey og vennene hennes. Fordi skolen er trollbundet av Kalona og Neferet. Midt oppi alt m\xc3\xa5 Zoey rydde opp i en del av kj\xc3\xa6rlighetskrisene sine. Zoey og de andre m\xc3\xa5 gjemme seg under tunnelene, for Kalona liker ikke jorden. Gjengen vet at dette m\xc3\xa5 stoppes! Og Zoey finner ut at Stevie Rae holder p\xc3\xa5 noen hemmeligheter.\n_START_SECTION_\nTempted Nr. 6 - Fristet\n_START_PARAGRAPH_\nStevie Rae har fortsatt hemmeligheter for Zoey og de andre, men hun greier \xc3\xa5 fortelle noen av sine hemmeligheter. Samtidig m\xc3\xa5 Zoey og gjengen flykte fram og tilbake fra House of Night. Kalona og Neferet er jaget bort, men planlegger \xc3\xa5 overtale de eldstes r\xc3\xa5d, noe som gj\xc3\xb8r at Zoey m\xc3\xa5 reise til Venezia og forhindre det._NEWLINE_Hjemme i Tulsa har Stevie Rae nok \xc3\xa5 hanskes med, hun blir nesten drept og har i tillegg den h\xc3\xa5nende ravnen Refaim \xc3\xa5 skjule. Zoey f\xc3\xa5r problem n\xc3\xa5r hun begynner \xc3\xa5 forst\xc3\xa5 mer av Kalonas bakgrunn, det gj\xc3\xb8r henne usikker og vennene hennes tror hun har problemer med sin d\xc3\xb8mmekraft.\n_START_SECTION_\nBurned Nr. 7 - Brent\n_START_PARAGRAPH_\nN\xc3\xa5r venner slutter \xc3\xa5 stole p\xc3\xa5 hverandre, er M\xc3\xb8rket der for \xc3\xa5 bl\xc3\xa5se p\xc3\xa5 flammene... _NEWLINE_Zoey\xc2\xb4s sjel er knust. Aller helst vil hun bli i Annenverdenen, og bare Stark kan hjelpe henne tilbake. Men for \xc3\xa5 klare det, m\xc3\xa5 han d\xc3\xb8 selv. Og hva skal Zoey da komme tilbake for? Stevie Rae har sine egne problemer. Hennes enorme hemmelighet kan kanskje hjelpe Zoey tilbake, men truer samtidig med \xc3\xa5 sprenge hele Stevie Raes verden. S\xc3\xa5 Zoeys skjebne ligger i Afrodites hender \xe2\x80\x93 enten hun vil eller ei._NEWLINE_Tre jenter leker med ilden. Hvis de ikke passer p\xc3\xa5, vil alle bli Brent.\n_START_SECTION_\nAwakened Nr. 8 - V\xc3\xa5knet\n_START_PARAGRAPH_\nNeferet er tilbake som Yppersteprestinne ved Tulsa House of Night. Og hun vil ha hevn over Zoey Redbird. Zoey har s\xc3\xb8kt tilflukt hos krigerdronningen Sgiach. Heath er d\xc3\xb8d, forholdet til Stark har forandret seg: Hun vil aldri bli den samme igjen. Refaim nekter \xc3\xa5 la seg bruke mot Stevie Rae, men har han egentlig noe valg? Skal han forr\xc3\xa5de sin far eller sitt hjerte? Ynglingene st\xc3\xa5r samlet rundt Zoey, men onde makter truer fra flere hold, og Zoey kan ikke gjemme seg for alltid._NEWLINE_Hvor langt kan man strekke vennskapsb\xc3\xa5nd? For ikke \xc3\xa5 snakke om kj\xc3\xa6rlighetsb\xc3\xa5nd?\n_START_SECTION_\nDestined Nr. 9 - Varslet\n_START_PARAGRAPH_\nZoey er tilbake der hun h\xc3\xb8rer hjemme, trygg sammen med sin kriger og vokter, Stark._NEWLINE_Men hun vet at den store kampen mot Neferet vil komme, og Zoey m\xc3\xa5 forberede seg godt._NEWLINE_Kalona har sluppet taket i Refaim, som ved hjelp av Nyx`gave endelig kan v\xc3\xa6re sammen med Stevie Rae \xe2\x80\x93 som en vanlig gutt. _NEWLINE_Det vil si, hvis Refaim klarer \xc3\xa5 f\xc3\xb8lge Nyx`sti og holde seg unna farens skygge._NEWLINE_Ogs\xc3\xa5 er det den superlekre menneskegutten Aurox. Bare Neferet vet at han ble skapt for \xc3\xa5 v\xc3\xa6re hennes viktigste v\xc3\xa5pen._NEWLINE_Men Zoey kan f\xc3\xb8le at deler av sjelen hans fremdeles er menneskelig. Og at det er noe merkelig kjent ved ham..._NEWLINE_Er Zoey trygg? Kjenner hun virkelig de som st\xc3\xa5r n\xc3\xa6rmest henne? Og kan kj\xc3\xa6rligheten vinne n\xc3\xa5r den blir utfordret av selve M\xc3\xb8rkets sjel?\n_START_SECTION_\nHidden Nr. 10 - Skjult\n_START_PARAGRAPH_\nNeferets sanne natur er blitt grundig avsl\xc3\xb8rt, og vampyrenes \xc3\xb8verste r\xc3\xa5d har tatt aff\xc3\xa6re. Kanskje Zoey og vennene hennes endelig kan f\xc3\xa5 hjelp til \xc3\xa5 forsvare seg selv og skolen de er s\xc3\xa5 glade i mot den stadig sterkere ondskapen? Og det kan de trenge, for M\xc3\xb8rke holder seg ikke skjult lenge av gangen, og Neferet nekter \xc3\xa5 la seg tvinge i kne_NEWLINE_Men hvem viser sitt sanne jeg? Mennesker, vampyrer og ynglinger skjuler mer enn de viser. Skal virkelig Kalona overta DRagens plass? Hva skjer med Erin og Shaunee? Er de ikke lenger tvillinger? Og Aurox - vil han kare \xc3\xa5 tvinge sitt indre beist i kne?_NEWLINE_Den eneste som er seg selv - i ett og alt - er bestemor Redbird. Men hun er i stor fare! Kan Zoey stole p\xc3\xa5 de andre som vil redde henne? Og kan de stole seg selv? Kaos omgir Tulsa House of Night - og nok en gang st\xc3\xa5r Zoey Redbird i sentrum for hendelsene.\n_START_SECTION_\nRevealed Nr. 11 - Avsl\xc3\xb8rt\n_START_PARAGRAPH_\nFallet fra Mayo-bygningen har forandret Neferet dramatisk, og hun er farligere enn noen gang f\xc3\xb8r. Men m\xc3\xa5let hennes st\xc3\xa5r fast: En grusom hevn over menneskene - og Zoey Redbird og vennene hennes spesielt. Kaos regjerer i Tulsa, og vampyrskolen House of Night f\xc3\xa5r skylden. Kan Zoey stoppe Neferet f\xc3\xb8r sinnet hennes utvikler seg til total krig? Eller m\xc3\xa5 en annen steppe inn for \xc3\xa5 rydde opp?\n_START_SECTION_\nRedeemed Nr. 12 - Reddet\n_START_PARAGRAPH_\nI denne siste, gnistrende delen av House of Night-serien har Neferet endelig avsl\xc3\xb8rt seg selv overfor menneskene. En M\xc3\xb8rk Gudinne er l\xc3\xb8s i Tulsa og i verden. Bare den vampyr som b\xc3\xa5de har makten til \xc3\xa5 p\xc3\xa5kalle elementene og \xc3\xa5 styre den eldgamle magien, kan overvinne henne. Zoey Redbird har arvet slike krefter, men den gamle magien er ikke uten konsekvenser, og dermed er ikke Zoey i stand til \xc3\xa5 hjelpe. Det er p\xc3\xa5 tide \xc3\xa5 kjempe den endelige kampen mot ondskapen, en kamp som vil avgj\xc3\xb8re skjebnen til b\xc3\xa5de mennesker og vampyrer.\n_START_SECTION_\nThe Fledling Handbook 101 - Ynglingenes H\xc3\xa5ndbok 101\n_START_PARAGRAPH_\nInneholder mange forklaringer, historier og ritualer som finnes ordin\xc3\xa6rt i en Vampyr's liv.\n_START_SECTION_\nNyx in the House of Night - Nyx i House of Night: Mytologi, Folklore og Religion\n_START_PARAGRAPH_\n- Kommer\n_START_SECTION_\nDragon's oath - Dragens Ed\n_START_PARAGRAPH_\nHendelser f\xc3\xb8r Zoey blir merket og flytter til House of Night\n_START_SECTION_\nLenobia's Vow - Lenobia's L\xc3\xb8fte\n_START_PARAGRAPH_\nInneholder blant annet bakgrunnforklaringer av karakteren Lenobia\n_START_SECTION_\nNeferet's curse\n_START_PARAGRAPH_\n- Utgitt i 2013"